અમદાવાદ: અમદાવાદમાં વિવિધ ખાદ્યપદાર્થોમાં ભેળસેળનું પ્રમાણ ચિંતાજનક હદે વધ્યું છે. મ્યુનિસિપલ કોર્પોરેશન દ્વારા હોટલ, રેસ્ટોરાં, ખાણી-પીણીનાં બજાર ઉપરાંત ખાનપાનના ધંધાર્થીઓના સ્થળે દરોડા પાડીને વિભિન્ન ખાદ્યપદાર્થોના નમૂના મ્યુનિસિપલ લેબમાં ચકાસણી માટે લેવાય છે, જેમાં લેબની ચકાસણી દરમિયાન જે ખાદ્યપદાર્થમાં ભેળસેળ જણાઇ આવે તેવા વેપારી સામે ભેળસેળ બદલ મેટ્રોપોલિટન કોર્ટમાં કેસ દાખલ કરાય છે, પરંતુ ભેળસેળ બદલ જેમની સામે કોર્ટ કેસ થયા છે તે પૈકીના કેટલાક આરોપીઓ અદાલતના સમન્સની બજવણી થવા છતાં કોર્ટમાં હાજર થતા ન હોઇ હવે આવા આરોપીની મિલકત જપ્ત કરાશે.